《周以言黄圣长过余问疾》
明代·皇甫汸

一丘栖病每经旬，二仲相过惜暮春。罗雀不知东郭骑，逢人初著北山巾。

枝生肘上看非累，花落藩间悟是因。且覆清尊判尽醉，何曾灵药驻芳辰。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。